Oibríocht na Náisiún Aontaithe sa Chongó

Mhair Oibríocht na Náisiún Aontaithe sa Chongó (ONAC)i mBéarla, " United Nations Operation in the Congo" nó ONUC  idir an 14 Iúil 1960 - 30 Meitheamh 1964.  Bhain an tír a neamhspleáchas amach ón mBeilg ar 30 Meitheamh 1960 agus tharraing an aistarraingt ainrialachas.

Bhí saighdiúirí na hÉireann sa Chongó, ar dualgas síochánaíochta leis na Náisiúin Aontaithe, le linn an ama sin. Ba é an chéad uair riamh a cuireadh saighdiúirí armtha de chuid na hÉireann i mbun dualgas síochánaíochta thar lear. Os cionn 6,000 saighdiúir de chuid na hÉireann a chaith tréimhse ar dualgas sa Chongó. Maraíodh 26 ball d’Óglaigh na hÉireann sa chogaíocht, agus cogadh cathartha ag réabadh sa tír.  

clé|mion|aeraistriú, Aeradróm Mhic Easmainn, 32nd 1960
clé|mion|aeraistriú, Aeradróm Mhic Easmainn,, 1960 
clé|mion|Cuimhneachán, 27 Márta 2016

 Oibríochtaí 
Cuimhníodh go háirithe inniu ar an naonúr a maraíodh i luíochán i Niemba i mí na Samhna 1960, nuair a d’ionsaigh saighdiúirí ó mhílíste Luba patról de chuid na hÉireann.

S'é cath Jadotville sa bhliain 1961 an eachtra is mó a bhfuil clú agus cáil anois uirthi ón tréimhse a chaith saighdiúirí na hÉireann sa Chongó.

 Iarmhairtí 
D’fhág an misean sa Chongó lorg tromchúiseach ar chuimhne an airm in Éirinn. D’ainneoin an ghaisce a bhí déanta acu, níor tugadh aitheantas oifigiúil do na saighdiúirí i ndáiríre go dtí na 2000idí.   

 Sna meáin 
Is scannán staire Éireannach-Afraiceach Deisceartach ón mbliain 2016 é The Siege of Jadotville arna dhíriú ag Richie Smyth. Kevin Brodbin a scríobh an script. Tá an scannán bunaithe ar leabhar le Declan Power dar theideal The Siege at Jadotville: The Irish Army's Forgotten Battle (2005), faoin bpáirt a bhí ag aonad d'Arm Phoblacht na hÉireann i misean coimeádta na Náisiún Aontaithe i bPoblacht Dhaonlathach an Chongó i mí Meán Fómhair na bliana 1961.

 Féach freisin 

 Eachtra Niemba, 1960
 Cath Jadotville, 1961
 The Siege of Jadotville (scannán)
 Poblacht Dhaonlathach an Chongó

 Tagairtí 

Catagóir:Poblacht Dhaonlathach an Chongó
Catagóir:Arm na hÉireann
Catagóir:1961
Catagóir:Cathanna
Catagóir:Stair na Náisiún Aontaithe
Catagóir:20ú haois in Éirinn